24PES-146

Nafarroako Gorteetako kide eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hauek aurkezten ditu, Nafarroako Gobernuak idatziz erantzun ditzan:

Honako hau jakin nahi dut Nafarroako Gazteriaren Institutuak Lizarrako zezenketen aldeko gazte-elkarteari 2024ko "aurrekontu parte-hartzaileetan" parte hartzea ukatu diola-eta:

1.- 2024rako "aurrekontu parte-hartzaileetako" oinarrietako zer baldintza ez du betetzen Lizarrako zezenketen aldeko gazte-elkarteak aurkeztu duen "Capea y Gran Prix" proposamenak?

2.- Zer "aldaketa nabarmen" gertatu da azken urteotan animalien ongizateari dagokionez, halako jarduerak sustatzea egokia ez dela pentsatzeko?

3.- Nafarroako Gazteriaren Institutuko zer teknikarik edo/eta politikok hartu du erabakia?

4.- Proiektuak publikoak ez diren irizpide politiko batzuei jarraikiz erabakitzen baldin badira, zertarako ezartzen dira parte hartzeko oinarri publiko batzuk?

5.- Nafarroako Gazteriaren Institutua publikoak ez diren zer irizpide politiko erabiltzen ari da erabakitzeko zer proiektuk parte hartzen duen eta zeinek ez "aurrekontu parte-hartzaileetan"?

6.- Dirulaguntza publikoen hemendik aurrerako deialdietan irizpide politikoak erabiliko al ditu Nafarroako Gazteriaren Institutuak, oinarrietan ezarritako baldintzak betetzen badira ere?

7.- Nafarroako Gazteriaren Institutuak atzera eginen al du Lizarrako zezenketen aldeko gazte-elkarteari 2024ko "aurrekontu parte-hartzaileetan" parte hartzea dela-eta hartutako erabakiari dagokionez?

Iruñean, 2024ko martxoaren 11n

Foru parlamentaria: Ángel Ansa Echegaray